יותם ראובני

יותם ראובני (שמו בלידה: ז'אן ריבֶן, Jean Riven,‏ 2 בדצמבר 1949 – 21 בנובמבר 2021) היה משורר, סופר, מתרגם, מוציא לאור, עיתונאי ועורך ישראלי. ראובני, שהושפע ממרסל פרוסט ופנחס שדה, בלט בספרות העברית כנציג של כתיבת זרם התודעה. ראובני נולד בדצמבר 1949 ביאשי שברומניה במשפחתו של חייט יהודי. בשנת 1957 התייתם מאמו אחרי שהתחיל ללמוד בבית ספר יסודי ביאשי. חלק משנותיו המוקדמות בילה בכפר ביבולאר, קרוב לנהר פרוט, שם המשיך בלימודים בבית הספר היסודי המקומי. עם מורי בית הספר נמנה באותה תקופה מורה יהודי לשפה ולספרות הרומנית, לאון וולוביץ', לימים היסטוריון וחוקר ביד ושם שהתרשם מצמאונו של הילד לקריאה ולתרבות. עלה לישראל בשנת 1964 עם אביו ושלושת אחיו והתיישב באשדוד. למד בתיכון הממלכתי א' בעיר, אחר כך שהה בקיבוץ משגב עם, השתלב שם בגרעין נח"ל ושירת בצבא בפיקוד הנח"ל. הוא עיברת את שמו ושימש כעורך בעיתונים "הארץ" ו"ידיעות אחרונות". הטקסט הראשון שפרסם בעברית, ב-6 בפברואר 1970, בעיתון "הארץ", נקרא "למה אמרתי מה שאמרתי על זכריה סטנקו". ספרו הראשון, "בעד ההזיה", הופיע ב-1978 ועסק בגלוי בהומוסקסואליות, נושא חריג ונדיר מאוד באותם ימים. בספר נכלל סיפורו "השערות על מותו של פייר פאולו פאזוליני" (במאי קולנוע איטלקי נודע, שנרצח בנסיבות שלא הובהרו עד היום, סמוך למפגש מיני בתשלום עם נער בן 17). הספר כלל שבעה סיפורים, שהראשון והאחרון עוסקים בצדדים קשים של החוויה ההומוסקסואלית. דן מירון שיבח את נועזותו הסגנונית של הספר, וטען כי סיפוריו בנויים במתכונת המוזיקלית המעגלית של הרונדו. ב-1979 פרסם ראובני את ספר השירים "דיווח מתוך התרחשות", ובאותה שנה פרסם גם המשך ל"בעד ההזיה" – קובץ הסיפורים "התפכחות". מאז כתב יצירות רבות, ביניהם "כיכר הקוקיה" (1990), על ישראלי שהיה עד בילדותו ברומניה להוצאתו להורג של אביו בעיר יאשי בידי איש התנועה הלגיונרית, שמחליט לנקום את מותו שנים אחר כך. ב-2000 הקים את הוצאת נמרוד שמוציאה לאור בין השאר טקסטים קלאסיים מתורגמים. ביוני 2015, במלאת 40 שנה לאגודת הלהט"ב, זכה ראובני להיכלל בין 40 המשפיעים בתולדות קהילת הלהט"ב. ראובני זכה למספר פרסים חשובים. באותן שנים פנה לעשייה תיאטרלית ובין השאר הקים בביתו תיאטרון חדר. באוגוסט 2017 יצא לאור אלבום מוזיקה עם 28 משיריו של ראובני, בהפקה עצמית של דויד פרל, עם יותר מ-30 זמרים ואמנים שעיבדו, הלחינו וביצעו את שיריו של ראובני לכדי אלבום שנקרא "השעה הכי יפה". בשנת 2019 ראה אור ספר שיריו האחרון של ראובני "בעיר ההגירה" בהוצאת עם עובד ובעריכת המשורר והעורך הספרותי אלעד זרט. בספר חוזר ראובני אל ילדותו כילד מהגר שעלה עם משפחתו מרומניה לאשדוד. בשנת 2019 יצא סרט הקולנוע התיעודי "הדווקאים", שכולל בתוכו ראיונות עם ראובני. נפטר מסרטן בדירתו באשדוד ב-21 בנובמבר 2021. בעברית: בעד ההזיה (הוצאת עכשיו, 1978. הוצאה מחודשת - 2018 בהוצאת אפיק), כותרת משנה: "סיפורים - מבחר דברי וידוי על מצבו של האדם ביקום, בחלל, בלילה, בעזובה ובשממון". התפכחות (הוצאת תירוש, 1979. הוצאה מחודשת בהוצאת "נמרוד" של ראובני עצמו, ב-2003) מלים (הוצאת אגודת הסופרים העברים בישראל : יחדיו, 1982), רומן חסד: מחול הונגרי (הוצאת כדים, 1984) יומן לילה (הוצאת כדים, 1987), יומן לילה 2 הוצאת מודן, 1987) יומן לילה 3 (הוצאת נמרוד, 1989) כיכר הקוקיה (ספרית מעריב, 1990) ימי דגון (ספרית מעריב, 1992) היסטוריה עולמית של אהבת גברים (הוצאת נמרוד,2002) יובל (2006) פשר המעשים (נמרוד, 2006-2005. 7 כרכים) מיסדר אֶפֶמֶרָה (נמרוד, 2011) האמנות היא הגאולה: על מצבו של פנחס שדה (נמרוד, 2011) - ראיונות עם פנחס שדה הרוצח השכיר של העם היהודי (נמרוד, 2012) האוטוביוגרפיה של ז'אן ריבן (אפיק - ספרות ישראלית, 2015) אשדודים, (אפיק, 2017) ישזמן: פרגמנטים (הוצאת נמרוד, 2018) ברומנית: Întoarcerea (החזרה) דווח מתוך התרחשות: שירים 1970–1977, הוצאת מסדה, 1979 עצב שנאגר בחלום, הוצאת שוקן, 1982 שירים 1970–2012, הוצאת קשב לשירה, 2013 בעיר ההגירה, הוצאת עם עובד, 2019 יותם ראובני תרגם לעברית ספרי פרוזה ועיון, ביניהם משל יאקוב בהמה, תרסה מאווילה, אמיל דורקהיים, קלוד לוי שטראוס, גסטון בשלאר, פול ריקר, דניאל דפו, ג'ון גלסוורתי, קנוט המסון, יז'י קושינסקי, מרסל פרוסט, תומאס דה קווינסי, אלברטו מורביה, הנרי מילר, ארתור סי. קלארק, גרהם גרין, קורט וונגוט, ג'ון צ'יוור), מחזות מאת פייר דה מאריבו, אלפרד דה מיסה, ז'אן ז'נה, הנריק איבסן, מקסים גורקי, ברנרד פומרנס, ג'ון אוסבורן, מישל טראמבלה, ספרי מתח (ינווילם ואן דה וטרינג), ספרי מדע בדיוני, וכן מהספרות וההגות הרומנית המודרנית (מירצ'ה אליאדה, אמיל סיוראן, מיכאיל סבסטיאן, ניקולאיה שטיינהרדט, זכריה סטאנקו, ספר אנטולוגי על המיתולוגיה הרומנית), ובת זמננו (בנימין פונדויאנו, לודוביק (יוסף לייב) ברוקשטיין, סוניה פלטי, מירצ'ה קרטרסקו, נורמן מנאה, גבריאלה אדמשטיאנו, פלורינה איליס, רזוואן פטרסקו. 1986 – פרס היצירה לסופרים ומשוררים 2015 – פרס לנדאו לאמנויות בתחום שירה 2016 – נבחר בין חמשת הסופרים המועמדים לפרס ספיר. השיר "לפנות ערב" – הולחן על ידי אליוט בשנת 2017 יצא האלבום "השעה הכי יפה" בניהולו האומנותי של דויד פרל, ובו ביצועים של 28 אמנים לשיריו של יותם ראובני. יותם ראובני, הרוצח השכיר של העם היהודי, באנתולוגיה "תמונה קבוצתית" (ספרות ישראלית במאה ה-21), עמ' 415–419, הוצאת כרמל, 2017. מידע על ראובני, יותם, 1949- בקטלוג הספרייה הלאומית יותם ראובני, ב"לקסיקון הספרות העברית החדשה" יותם ראובני, ב"לקסיקון הקשרים לספרות ישראלית" הספרים של יותם ראובני, באתר "סימניה" מאמרי יותם ראובני, באתר "הארץ" רן יגיל, על "פשר המעשים" ליותם ראובני. מאמריאיון, "בננות Blogs"‏, 18 ביולי 2009 מדף הספרים של יותם ראובני, באתר nrg‏, 2 בדצמבר 2009 יהודה ויזן‏, שאלות יותם: שיחה עם יותם ראובני, באתר וואלה, 20 בדצמבר 2010 יובל גלעד, קתדרלה אבודה במזרח התיכון, חלק א' - על הפרוזה של יותם ראובני, מאת: המשורר יובל גלעד, באתר nrg‏, 16 בפברואר 2012 קתדרלה אבודה במזרח התיכון, חלק ב' - על הפרוזה של יותם ראובני, מאת: המשורר יובל גלעד, באתר nrg‏, 22 בפברואר 2012 יותם שווימר, יותם ראובני: המהגר הנצחי, הפנימי, באתר ynet, 19 ביולי 2015 דוד בוחבוט, יותם ראובני, משורר וחלוץ תרבותי, עוד לא החליט היכן מקומו, במרכז או בשוליים, באתר הארץ, 12 בפברואר 2016 יוני ליבנה, "אנחנו החמצה אחת גדולה", באתר "ידיעות אחרונות", 24 באפריל 2017 רונן טל, "אל תתנו להם ילדים", באתר "ידיעות אחרונות", 25 ביולי 2018 יוני ליבנה, "בעד ההזיה": כישוף של הומו משנות ה-70, באתר ynet, 18 באוגוסט 2018 יואב גינאי משוחח עם יותם ראובני בתוכנית "לגעת ברוח", בערוץ ה-YouTube של רשות השידור יהונתן דיין, בעקבות הספר "אשדודים" מאת יותם ראובני, באתר "הַמּוּסָךְ - מוסף לספרות" של הספרייה הלאומית, דצמבר 2017 יותם ראובני, דף שער בספרייה הלאומית יותם ראובני, בלקסיקון הספרות העברית החדשה אלעד זרט על יותם ראובני בתוכנית של איריס קול, 22 בנובמבר 2021 אלעד זרט, עצב שנאגר בחלום, באתר "ידיעות אחרונות", 23 בנובמבר 2021 דוד לוי, "יוצר בנשמתו": הלך לעולמו הסופר והמשורר האשדודי יותם ראובני, באתר "כאן דרום", 22 בנובמבר 2021 יותם ראובני, ממה מתים בישראל, באתר הארץ, 23 בנובמבר 2021 רונן טל, יותם ראובני גזר על עצמו בדידות, והניף אותה כמו דגל במצעד, באתר הארץ, 23 בנובמבר 2021 אילן ברקוביץ', היינו שניים, הישראלי והרומני, באתר הארץ, 23 בנובמבר 2021 צופיה אדרי, אני לא הרגשתי אף פעם צורך להתרבות, באתר הארץ, 23 בנובמבר 2021 רן יגיל, יותם ראובני: תשוקת אהבה טוטאלית העומדת בקשר הדוק עם המוות, באתר הארץ, 23 בנובמבר 2021 רות אלמוג, יותם ראובני, המשורר מאשדוד, באתר הארץ, 7 בדצמבר 2021 דן מירון, משל יותם, באתר הארץ, 15 בדצמבר 2021 שולמית אפפל, שיר: מֵת יוֹתָם. הַמְּשׁוֹרֵר הֲכִי טוֹב שֶׁנּוֹלַד בָּעִיר שֶׁל אִמָּא שֶׁלִּי, באתר הארץ, 15 בדצמבר 2021 שאול סתר, הפעם הראשונה ששמע עברית היתה בבר־מצווה שלו, באתר הארץ, 15 בדצמבר 2021 פרק מתוך "מיסטיקה" ליותם ראובני באתר "יקוד" - כתב-עת לספרות עברית דם על החיטה, דבר, 25 באוגוסט 1978, המשך קראו את הפרק הראשון מתוך "האוטוביוגרפיה של ז'אן ריבן", באתר וואלה, 7 ביוני 2015 יותם ראובני באנתולוגיה לשירה עברית מקוונת באתר של נילי דגן אחד העם 90, באתר "פרויקט הסיפור הקצר" שירים: חינוך מיני, באתר הארץ, 28 בספטמבר 2017 השעה הכי יפה - האלבום להאזנה ולרכישה באתר Bandcamp סיפור: הסיפור הרומנטי האחרון, באתר הארץ, 6 בנובמבר 2020 אמיר מנדל, "בעד ההזיה" של יותם ראובני: ההומוסקסואליות נושאת קללה וחורבן, באתר הארץ, 23 באוגוסט 2018 יותם ראובני, אני הייתי שהרזדה: "בעד ההזיה" כעבור 40 שנה, באתר הארץ, 9 באוקטובר 2018 רן יגיל, מהגרים חריגים בתוך עולם אבסורדי, באתר הארץ, 9 באוקטובר 2018 אבי כץ, הזיכרון מלא אניים שבאים ואינם, באתר הארץ, 9 באוקטובר 2018 אורין מוריס, כל ספר פורץ דרך הוא יציאה מהארון, באתר הארץ, 9 באוקטובר 2018 אלעד זרט, ספר טיסה: בעד ההזיה - יותם ראובני, באתר "ידיעות אחרונות", 12 ביולי 2018 ציוץ של האגודה למען הלהט"ב בישראל ברשת החברתית אקס (טוויטר), 21 בנובמבר 2021 יובל גלעד, "קתדרלה אבודה במזרח התיכון: על הפרוזה של יותם ראובני", עמדה 24, 2011, עמ' 176-131 אמיר מנדל, "בעד ההזיה" של יותם ראובני: ההומוסקסואליות נושאת קללה וחורבן, באתר הארץ, 23 באוגוסט 2018 יותם ראובני, אני הייתי שהרזדה: "בעד ההזיה" כעבור 40 שנה, באתר הארץ, 9 באוקטובר 2018 רחל דנה-פרוכטר, והילד הזה הוא יותם ראובני, כל העיר, 9 בפברואר 1990 שירי לב-ארי, אני אערוך, אני אתרגם, אני אענה לטלפונים, באתר הארץ, 9 בפברואר 2004 ג'ורג' אבני, ‏היכל הקהילה 2015: 40 המשפיעים בתולדות הקהילה, באתר ‏מאקו‏, 7 ביוני 2015 דוד בוחבוט, יותם ראובני, משורר וחלוץ תרבותי, עוד לא החליט היכן מקומו, במרכז או בשוליים, באתר הארץ, 12 בפברואר 2016 בן שלו, מיטב מוזיקאי האינדי נרתמו להלחנת שיריו של המשורר יותם ראובני, וזה הצליח, באתר הארץ, 23 בינואר 2018 אריאנה מלמד, "הדווקאים": הגילוי, הבלבול ותחושת האשם על מה שהוגדר סטייה, באתר הארץ, 16 ביוני 2019 גילי איזיקוביץ, המשורר, הסופר והמתרגם יותם ראובני מת בגיל 71, באתר הארץ, 22 בנובמבר 2021 ארי שביט, המין כמשל, כותרת ראשית, 31 באוקטובר 1984 שאול סתר, כאילו בשום מקום, באתר הארץ, 18 בדצמבר 2005 רן יגיל, "בעיר ההגירה": השירה של יותם ראובני היא מקטע נלווה לפרוזה שלו, באתר הארץ, 5 באוגוסט 2019